
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS TARYBOS NARIŲ IR ADMINISTRACIJOS VALSTYBĖS TARNAUTOJŲ MOKYMO PRIORITETŲ 2014 METAMS NUSTATYMO
2014 m. kovo 27 d. Nr. T-103
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 17 straipsnio 4 dalies 3 punktu, Valstybės tarnybos įstatymo (Žin., 1999, Nr. 66-2130; 2002, Nr. 45-1708) 45 straipsnio 1 dalimi, 46 straipsniu ir atsižvelgdama į tai, jog nėra sudaryta rajono savivaldybės tarybos kolegija, n u s p r e n d ž i a,

nustatyti rajono savivaldybės tarybos nariams ir administracijos valstybės tarnautojams mokymo prioritetus 2014 metams:

1. Rajono savivaldybės tarybos nariams:

          
1.1. strateginio valdymo įgūdžių stiprinimas;
           
1.2. valdžios institucijų ir bendruomenės bendradarbiavimo tobulinimas;

1.3. viešoji politikos etika, korupcijos prevencija;

1.4. savivaldybės biudžetinių įstaigų (kurių savininkė yra savivaldybė), savivaldybės įmonių, akcinių bendrovių, uždarųjų akcinių bendrovių veiklos ekonomizavimas;


1.5. strateginio planavimo sistemos įdiegimas ir funkcionavimas.
           
2. Rajono savivaldybės administracijos valstybės tarnautojams:


2.1. įvadinis mokymas;

2.2. viešųjų pirkimų organizavimo ir vykdymo ypatumai;
           
2.3. profesinės etikos ir korupcijos prevencijos žinių plėtojimas;
           
2.4. viešojo sektoriaus finansų standartų įgyvendinimas;

2.5. valstybės tarnautojų, teikiančių paslaugas gyventojams, orientavimosi į klientą gebėjimų ir įgūdžių tobulinimas.
Meras                                                                                  

Juozas Bertašius

